CELEX: E2003P0004
Language: el
Date: 2003-12-19 00:00:00
Title: Προσφυγή της 19ης Δεκεμβρίου 2003 της Εποπτεύουσας Αρχής της ΕΖΕΣ κατά του Βασιλείου της Νορβηγίας (Υπόθεση E-4/03)

Avis juridique important

|

E2003P0004

Προσφυγή της 19ης Δεκεμβρίου 2003 της Εποπτεύουσας Αρχής της ΕΖΕΣ κατά του Βασιλείου της Νορβηγίας (Υπόθεση E-4/03)  

Επίσημη Εφημερίδα αριθ. C 051 της 26/02/2004 σ. 0004 - 0004

Προσφυγή της 19ης Δεκεμβρίου 2003 της Εποπτεύουσας Αρχής της ΕΖΕΣ κατά του Βασιλείου της Νορβηγίας (Υπόθεση E-4/03)(2004/C 51/05)Προσφυγή κατά του Βασιλείου της Νορβηγίας, ασκηθείσα ενώπιον του Δικαστηρίου της ΕΖΕΣ στις 19 Δεκεμβρίου 2003 από την Εποπτεύουσα Αρχή της ΕΖΕΣ, εκπροσωπούμενης από τον Niels Fenger, διευθυντή, και τον Arne Torsten Andersen, υπάλληλο της διεύθυνσης νομικών και εκτελεστικών υποθέσεων, ενεργούντες ως αντικλήτους της Εποπτεύουσας Αρχής της ΕΖΕΣ, 74, Rue de Trèves, B-1040 Βρυξέλλες.Η προσφεύγουσα διατείνεται ότι το Δικαστήριο πρέπει:1. να αποφανθεί ότι το Βασίλειο της Νορβηγίας παρέβη την υποχρέωσή του βάσει του άρθρου 8 της πράξης που μνημονεύεται στο σημείο 1 του κεφαλαίου ΧΙΧ του παραρτήματος II της συμφωνίας για τον ΕΟΧ, δηλαδή της οδηγίας 98/34/ΕΚ του Ευρωπαϊκού Κοινοβουλίου και του Συμβουλίου της 22ας Ιουνίου 1998 για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών, όπως τροποποιήθηκε και προσαρμόστηκε στη συμφωνία για τον ΕΟΧ με το σχετικό πρωτόκολλο 1, διότι εξέδωσε τον κανονισμό αριθ. 853 της 28ης Αυγούστου 1998 σχετικά με την έγκριση τύπου των αυτόματων μηχανών παιχνιδιών (Forskrift av 28. august 1998 nr. 853 om typegodkjenning av gevinstautomater), χωρίς να ενημερώσει σχετικά την Εποπτεύουσα Αρχή της ΕΖΕΣ κατά το στάδιο κατάρτισης του κανονισμού· και2. να διατάξει το Βασίλειο της Νορβηγίας να καταβάλει τα δικαστικά έξοδα.Νομικά και πραγματικά περιστατικά και νομικά επιχειρήματα:- Το άρθρο 8 της οδηγίας 98/34/ΕΚ του Ευρωπαϊκού Κοινοβουλίου και του Συμβουλίου της 22ας Ιουνίου 1998 για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών, όπως έχει τροποποιηθεί (στο εξής: "η πράξη"), υποχρεώνει τη Νορβηγία να γνωστοποιεί πάραυτα στην Εποπτεύουσα Αρχή της ΕΖΕΣ κάθε σχέδιο τεχνικού κανονισμού.- Με εξαίρεση τις ειδικές περιπτώσεις που καθορίζονται στο άρθρο 8 της πράξης, το άρθρο 9 της πράξης ορίζει ότι τα κράτη της ΕΖΕΣ οφείλουν να αναστέλλουν τη θέσπιση τεχνικών κανονισμών επί ένα τρίμηνο από την ημερομηνία ενημέρωσης της Αρχής.